stanford-oval/wikipedia huggingface dataset:
שמעון דוד יפה
הערות שוליים

↑  שמעון דוד יפה, מפתח-תקוה לכנרת, בתוך: ברכה חבס (עורכת), ספר העליה השניה, תל אביב, הוצאת עם עובד, תש"ד-1944, עמ' 367–371.
↑  בן-ציון דינור (עורך), ספר תולדות ההגנה, ג, ג, תל אביב: הוצאת עם עובד, עמ' 1645..
↑  מילות השיר "בין הרים ובין סלעים" והאזנה לו, באתר זמרשת.
↑  מילות השיר "הרכבת" והאזנה לו, באתר זמרשת.
↑  מילות השיר "ידידי החלוץ" והאזנה לו, באתר זמרשת.
| --- | --- |
בקרת זהויות :  NLI: 987007269904205171  ISNI: 0000 0000 7105 5536  MusicBrainz: 7021ab95-d382-48a8-897f-f63c3a898c73  NTA: 240403479  VIAF: 2322591   WorldCat (עם VIAF): 2322591 
יפה בצעירותו
אביאסף ברנע

| --- | --- |

 לידה:  1903 וילנה, ליטא
 פטירה:  4 בדצמבר 1957 (בגיל 54 בערך) חיפה, ישראל
 שם לידה:  אביאסף ברנשטיין 
 מוקד פעילות:  ישראל 
 עיסוק:  מלחין, פסנתרן, מורה למוזיקה
 שפה מועדפת:  עברית 
 כלי נגינה:  פסנתר 
 
אביאסף ברנע (ברנשטיין) (1903, וילנה – 6 בנובמבר 1957, חיפה) היה מלחין, פסנתרן ומורה למוזיקה ישראלי.
חייו

ברנע נולד בשם אביאסף ברנשטיין בעיר וילנה שבאימפריה הרוסית (ליטא), רביעי מבין שישה אחים ואחיות. אביו, אברהם משה ברנשטיין (1866–1932), היה חזן, מנצח מקהלות ומלחין וילנאי מפורסם, חניך הקונסרבטוריון בווינה, מחבר ה"מוזיקלישער פנקס" ('הפנקס המוזיקלי') – אוסף ניגונים וטקסטים מוערים מן האוצר העממי היהודי (וילנה, המכון האתנוגרפי ע"ש ש. אנסקי, 1927). ברנשטיין הקנה לבנו את יסודות החינוך המוזיקלי והיהודי והנגינה בפסנתר. בהיותו בן תשע נשלח ברנע לברלין ללמוד בקונסרבטוריון, אך נאלץ לחזור לווילנה עם פרוץ מלחמת העולם הראשונה ב-1914. אחרי המלחמה חזר לברלין ומשנת 1922 עד 1927 למד בבית הספר הגבוה הלאומי למוזיקה (Staatliche Hochschule für Musik; כיום במסגרת האוניברסיטה לאמנויות של ברלין, Universität der Künste Berlin‏ (UdK Berlin)). במהלך לימודיו שם זכה בפרס מנדלסון.
הוא נישא לשרה אדונסקי, ובשנת 1935 בני הזוג ובתם עלו לארץ ישראל, התגוררו תחילה בתל אביב וכעבור שנה התיישבו בחיפה. במשך השנים עשה לו שם כפסנתרן, מורה למוזיקה ומלחין פורה בתחום המוזיקה הקלאסית הישראלית.
באחרית ימיו החל לאסוף ולערוך לחנים שכתב אביו והגיע לרשימה של כמאתיים פריטים, בהם לחנים חילוניים ודתיים, שירי מקהלה, אופרה לילדים ויצירות ליטורגיות. מטרתו הייתה לשקם את העיזבון שאבד עם חורבן הקהילה היהודית בווילנה, אך מותו שם קץ למשימה.
נפטר בחיפה ב-1957 בתום מחלה ממושכת, בן 54 במותו. הותיר אחריו אישה, ד"ר שרה ברנע, ושתי בנות. נקבר בבית העלמין הישן - חוף הכרמל.
ארכיונו, הכולל יצירות, שמור בספרייה הלאומית.
יצירתו

אביאסף ברנע התמקד בדרך כלל במוזיקה אבסולוטית, אך עסק גם בנושאים מן הפולקלור היהודי ומן הניגונים המסורתיים שאסף אביו, וכן שילב ביצירותיו רשמים מנופי הארץ ומענייני היישוב.
יצירתו > יצירות לתזמורת

קונצ'רטי לפסנתר ולכינור
"שאקונבה" לצ'לו ותזמורת על נושא יהודי
"זכרונות מהגולה" מן הפולקלור היהודי
"יזכור"
"כנרת", סוויטת מחולות ישראלים
"תמונות ישראליות"
עיבוד תזמורתי ל"אל יבנה הגליל" של יוסף אחרון
"לזכרו של בן יוסף - וריאציות על "יש לי כנרת" של צבי בן-יוסף
* מוזיקה למחזור שירים סיניים בתרגום י' ליכטנבוים, לסופרן ותזמורת
יצירתו > יצירות להרכבים שונים

עיבודים לפסנתר ליצירותיו התזמורתיות
"מבואות" לשבעת המודוסים בעיבוד מודרני לכלי נגינה שונים ולתזמורת
שירים למקהלה
מוזיקה ליטורגית
יצירתו > כתבים

ספרי לימוד ועזר לנגינה
פרסים ואותות הוקרה

פרס קול ישראל
פרס התזמורת הפילהרמונית הישראלית
הערות שוליים

1 2 3 4  ישראל שליטא, אנציקלופדיה למוזיקה: אישי המוזיקה הכללית והיהודית (ערך: חנן שטייניץ), מהד' מתוקנת ומורחבת, תל אביב: יבנה, תשל"ז-1977, עמ' 765.
↑  Aron Marko Rothmüller, The music of the Jews: an historical appreciation (translated from the German by H. S. Stevens), Cranbury, N.J.: A. S. Barnes & Company, Inc., 1975, p. 260.
↑  אביאסף ברנע ברנשטין, דבר, 6 בנובמבר 1957.
↑  אביאסף ברנע באתר GRAVEZ
↑  זֶמֶרֶשֶׁת: אביאסף ברנע (ברנשטין), באתר www.zemereshet.co.il
| --- | --- |
בקרת זהויות :  NLI: 987007311461505171  BnF: cb163130353 (data)  ISNI: 0000 0000 6825 7364  LCCN: n2015060902  VIAF: 97380393   WorldCat (עם VIAF): 97380393
סקוט ברוקס

| --- | --- |

ברוקס ב-2019
 לידה:  31 ביולי 1965 (בן 59) פרנץ' קמפ שבקליפורניה
 עמדה:  רכז
 גובה:  1.80 מטר
 דראפט:  לא נבחר, 1987
 קבוצות כשחקן
 1987–1988   1988   1988–1990   1990–1992   1992–1995   1995–1996   1996–1997   1997–1998   2000–2001:  אולבני פורטונס  פרסנו פליימס   פילדלפיה 76'   מינסוטה טימברוולבס   יוסטון רוקטס  דאלאס מאבריקס   ניו יורק ניקס   קליבלנד קאבלירס   לוס אנג'לס סטארס
 הישגים כשחקן
 זכייה באליפות ה-NBA ‏(1994)
 קבוצות כמאמן
 2003–2006   2006–2007   2007–2008     2008–2015   2016–2021   2021–2024     2024–:  דנוור נאגטס (עוזר)   סקרמנטו קינגס (עוזר)   סיאטל/אוקלהומה סיטי ת'אנדר (עוזר)   אוקלהומה סיטי ת'אנדר   וושינגטון ויזארדס   פורטלנד טרייל בלייזרס (עוזר)   לוס אנג'לס לייקרס (עוזר)
 הישגים כמאמן
 מאמן השנה ב-NBA‏ (2010)
סקוט ויליאם ברוקס (באנגלית: Scott William Brooks; נולד ב-31 ביולי 1965) הוא כדורסלן עבר, ומאמן כדורסל אמריקאי המשמש כעוזר מאמן בקבוצת לוס אנג'לס לייקרס 
מליגת ה-NBA.
ראשית חייו

ברוקס נולד וגדל בקליפורניה. לאחר סיום לימודיו התיכוניים החל לשחק כדורסל באוניברסיטה הנוצרית של טקסס במדיה שיחק במשך שנה. הוא בילה בשנה שלאחר מכן בסן חואקין קולג' ואחר כך עבר לשחק במשך שנתיים במדי אוניברסיטת קליפורניה באירוויין. בעונתו הראשונה בקליפורניה, עונת 1985/1986 שותף ברוקס ב-30 משחקים בהם תרם 10.3 נקודות ו-3.2 אסיסטים. כבר במשחק הפתיחה של עונתו השנייה במדי קבוצת הכדורסל של האוניברסיטה קלע ברוקס 43 נקודות בניצחון 96–118 על אוניברסיטת המדינה של יוטה, ובהמשך העונה קלע 41 נקודות במשחק נוסף. הוא סיים את העונה עם ממוצע קליעה של 23.8 נקודות למשחק ונבחר לחמישייה המצטיינת של העונה בליגה.
קריירה מקצוענית

ברוקס העמיד עצמו לבחירה לדראפט ה-NBA של שנת 1987, אולם לא נבחר. לאחר הדראפט הוא עוד זומן למחנה אימונים של פילדלפיה 76' אך לא הוחתם לבסוף במדי הקבוצה. הוא חתם במדי קבוצת אולבני פורטונס בה שיחק במשך עונה אחת, סייע לקבוצה לסיים את העונה במאזן של 48 ניצחונות מול שישה הפסדים, וזכה עימה באליפות ליגת ה-CBA.
לקראת עונת 1988/1989 נטל ברוקס חלק במחנה אימונים שני של פילדלפיה, ובסיומו הוחתם בקבוצה והיה לשחקן החופשי השני בתולדות המועדון שלא נבחר בדראפט. בעונת הבכורה שלו בליגה, שותף ברוקס ב-16.7 דקות למשחק ותרם 5.2 נקודות ושיא קריירה של 3.7 אסיסטים. אחרי שתי עונות במדי פילדלפיה, הוא עבר בטרייד תמורת בחירת דראפט של הסיבוב השני אל מינסוטה טימברוולבס, אשר נוסדה עונה קודם לכן.
הוא שיחק במינסוטה במשך שנתיים, בטרם עבר ליוסטון רוקטס לקראת עונת 1992/1993. ביוסטון היה ברוקס לחלק מהסגל שזכה באליפות הליגה בעונת 1993/1994, כמחליפו של קני סמית'. הוא המשיך ושיחק בדאלאס מאבריקס ובניו יורק ניקס. קבוצתו האחרונה בליגה הייתה קליבלנד קאבלירס אליה עבר לקראת עונת 1997/1998.
בעונת 2000/2001 עבר ברוקס לשורותיה של קבוצת לוס אנג'לס סטארס מליגת ה-ABA החדשה בה שימש כשחקן וכעוזר מאמן, בטרם פרש ממשחק פעיל.
קריירת אימון > כעוזר מאמן

בשנת 2003 החל ברוקס לשמש כעוזרו של ג'ף בזדליק, מאמנה של קבוצת דנוור נאגטס. הוא בילה בדנוור במשך שלוש עונות, במהלכן הוחלף בזדליק בג'ורג' קארל. בשנת 2006 הוא מונה לעוזר המאמן בסקרמנטו קינגס ולאחר עונה אחת עבר לשמש כעוזר המאמן בסיאטל סופרסוניקס.
קריירת אימון > אוקלהומה סיטי ת'אנדר

בעונת 2008/2009, עונתה הראשונה של הקבוצה לאחר שעברה לאוקלהומה סיטי ושינתה את שמה, פוטר פי ג'יי קרליסימו לאחר שהשיג ניצחון בודד ב-13 משחקיה הראשונים של הקבוצה, בהם עשרה הפסדים רצופים וברוקס מונה במקומו כמאמן זמני. ב-69 המשחקים הנותרים עד לסיום העונה הצליח ברוקס להוביל את שחקניו ל-22 ניצחונות בלבד, אך מונה למאמן הקבע של הקבוצה.
בדראפט 2009 בחרה אוקלהומה את ג'יימס הארדן בבחירה השלישית ולקראת תחילת עונת 2009/2010 השיבה את סרג' איבקה, שנבחר על ידה בדראפט 2008, מקבוצת באסקט מנרסה הספרדית. קבוצתו הראתה שיפור מיידי לעומת העונה הקודמת, ברוקס נבחר למאמן המצטיין של חודש פברואר לאחר שקבוצתו השיגה את אחוז הניצחונות הגבוה בליגה באותו החודש, ולאחר שסיימה את העונה במאזן של 50 ניצחונות מול 32 הפסדים בלבד, הוא זכה בתואר מאמן השנה ב-NBA, וקווין דוראנט היה למלך הסלים. אוקלהומה הודחה כבר בסיבוב הראשון של משחקי הפלייאוף מול לוס אנג'לס לייקרס, שהמשיכה עד לאליפות הליגה.
בעונת 2010/2011 המשיכה אוקלהומה לשמור על יכולת טובה. בינואר שלח ברוקס בטרייד את ננאד קרסטיץ' וג'ף גרין לבוסטון סלטיקס תמורת קנדריק פרקינס ונייט רובינסון. עם עזיבתו של גרין, החל ברוקס לתת קרדיט רב יותר לאיבקה שהחל לעלות בחמישייה הפותחת, והשיב לו עם 2.4 חסימות בממוצע למשחק – ממוצע החסימות השני בגובהו בליגה. בהנהגתו של קווין דוראנט, שהיה למלך הסלים של הליגה בפעם השנייה ברציפות, סיימה אוקלהומה את העונה הסדירה במאזן של 55 ניצחונות מול 27 הפסדים בלבד. במשחקי הפלייאוף הדיחה אוקלהומה בסיבוב הראשון את דנוור נאגטס בחמישה משחקים, ובסיבוב השני את ממפיס גריזליס בשבעה, והעפילה לגמר האזורי לראשונה בתולדותיה. בגמר המערב פגש ברוקס את דאלאס מאבריקס של ריק קרלייל. אוקלהומה הפסידה בסדרה בחמישה משחקים, ודאלאס המשיכה עד לתואר האליפות.
בעונת 2011/2012, שהייתה עונה מקוצרת של 66 משחקים בשל שביתת שחקנים, נבחר ברוקס למאמן המצטיין של החודשים דצמבר-ינואר בזכות פתיחת עונה של 16 ניצחונות מול שלושה הפסדים בלבד, ואף נבחר למאמן נבחרת המערב במשחק האולסטאר של ה-NBA. הוא הוליך את אוקלהומה למאזן של 47 ניצחונות מול 19 הפסדים, לאליפות הבית הצפון-מערבי, למאזן השני בטיבו במערב ולשלישי בטיבו בליגה. בסיבוב הראשון של משחקי הפלייאוף הדיחה אוקלהומה את אלופת העונה הקודמת בסוויפ של 0–4, ובסיבוב השני את לוס אנג'לס לייקרס בחמישה משחקים. בגמר המערב פגשה אוקלהומה את סן אנטוניו ספרס, הקבוצה היחידה במערב שסיימה את העונה במאזן טוב משלה. לאחר שהפסידה בשני המשחקים הראשונים בסדרה, חזרה אוקלהומה וניצחה את כל ארבעת המשחקים הבאים, והעפילה לסדרת הגמר לראשונה בתולדותיה לאחר ניצחון 2–4 בסדרה. בסדרת הגמר נכנעה אוקלהומה למיאמי היט בניצוחו של לברון ג'יימס בחמישה משחקים.
בעונת 2014/2015 סבלה הקבוצה מפציעות שהשביתו את קווין דוראנט (החמיץ 55 משחקים) וראסל וסטברוק (החמיץ 15 משחקים). הקבוצה נאבקה עד סיום העונה על מקום בפלייאוף, אך הפסידה אותו לניו אורלינס פליקנס והחמיצה את הפלייאוף לראשונה מאז מונה ברוקס למאמן הקבוע של הקבוצה. בעקבות כך פוטר ברוקס מאימון הקבוצה ובמקומו מונה בילי דונובן.
קריירת אימון > וושינגטון ויזארדס

ב-26 באפריל 2016 מונה למאמנה הראשי של וושינגטון ויזארדס. בשתי עונותיו הראשונות בתפקיד העפילה הקבוצה לפלייאוף ה-NBA, בהובלתם של שחקני הקו האחורי ג'ון וול ובראדלי ביל, אולם בשתי העונות הבאות מיעט וול לשחק בגין פציעות ברגליו, והוויזארדס נותרו מחוץ לשלב הפלייאוף.
בסיום עונת 2020/2021 פוטר מתפקידו בוויזארדס.
הערות שוליים

↑  Thunder-‘Eaters? באתר אוניברסיטת קליפורניה באירוויין
1 2  Scott Brooks Player File
↑  אייל גרוסברד, ‏כרעם ביום בהיר: פי ג'יי קרליסימו פוטר, באתר ערוץ הספורט
↑  Skiles, Brooks named Coaches of the Month for February באתר NBA.com
↑  רשמית: סקוט ברוקס פוטר מאימון הת'אנדר, באתר ערוץ הספורט, 22 באפריל 2015
↑  ההודעה על מינויו של ברוקס למאמן הויזארדס, באתר הרשמי של הקבוצה
בית"ר (אגודת ספורט)

| --- | --- |

 ענפי ספורט:  כדורגל, כדורסל, כדוריד, טניס, טניס שולחן
 מיקום המטה:  פתח תקווה
 נשיא:  אבנר קופל
 מנכ"ל:  עו"ד נריה מאיר
 תאריך ייסוד:  1924
 מקום ייסוד:  ירושלים
 גוף יורש:  תנועת בית"ר
אגודת הספורט בית"ר היא אגודת הספורט של תנועת בית"ר, אשר הוקמה בשנת 1924. כמו בתנועת בית"ר, סמל האגודה הוא המנורה, והוא נקבע לפי סמל הגדודים העבריים. שם האגודה הוא ראשי תיבות של "ברית יוסף טרומפלדור", אך מאייתים ת׳ במקום ט׳ על מנת לשמור את שמה של עיר-המצודה ביתר, שסימלה גבורה יהודית בעת העתיקה.
הקבוצות המשתייכות לאגודה בכדורגל

בית"ר ירושלים
בית"ר תל אביב בת ים
בית"ר כפר סבא
בית"ר חיפה
בית"ר נס טוברוק נתניה
בית"ר אשדוד
בית"ר נורדיה ירושלים
יתר הקבוצות: בית"ר אבו סנאן, בית"ר א.א. פאחם, בית"ר אורנית, בית"ר אל עמל, בית"ר אריאל, בית"ר אשקלון, בית"ר גאולים, בית"ר גבעת זאב, בית"ר חדרה, בית"ר טבאש, בית"ר טבריה, בית"ר יפו, בית"ר ירכא, בית"ר כפר כנא, בית"ר כרמיאל, בית"ר מכר, בית"ר מעלה אדומים, בית"ר מעלות, בית"ר משהד, בית"ר נצרת, בית"ר עזרא, בית"ר עפולה, בית"ר פרדס חנה, בית"ר פתח תקווה, בית"ר צפת, בית"ר קריית גת, בית"ר רמת גן, בית"ר שפרעם, בית"ר יבנה, בית"ר מועצה אזורית שומרון. בית״ר גן יבנה.
הקבוצות המשתייכות לאגודה בכדורגל > בעבר

בית"ר אופקים
בית"ר אור יהודה
בית"ר באר שבע
בית"ר בנימינה
בית"ר ביר אל-מכסור
בית"ר בית דגן
בית"ר בית יצחק
בית"ר בית שאן
בית"ר בני חוג'יראת
בית"ר בת ים (התפרקה בשנת 1994)
בית"ר גבעת שמואל
בית"ר גני-תקוה
בית"ר דימונה
בית"ר הרצליה
בית"ר הררי תל אביב
בית"ר חולון
בית"ר טוראן
בית"ר טירת כרמל
בית"ר טירת שלום
בית"ר יהוד
בית"ר ירוחם
בית"ר לוד (פעלה בין השנים 1952–1998)
בית"ר מגדל העמק
בית"ר מחנה יהודה - הוקמה בשנת 1946 בשכונת מחנה יהודה שבפתח תקווה על ידי חבר בית"ר ואיש האצ"ל יצחק בן-דוד (שרעבי)
בית"ר נתניה
בית"ר פרדס כץ (פעלה בין השנים 1982–2007)
בית"ר עין כרם
בית"ר עכו
בית"ר עמישב
בית"ר עתלית
בית"ר ראש העין
בית"ר ראשון לציון
בית"ר רכסים
בית"ר רמלה
בית"ר קטמונים
בית"ר קלנסואה
בית"ר קריית אונו
בית"ר קריית בנימין
בית"ר קריית טבעון
בית"ר קריית מטלון
בית"ר קריית שמונה
בית"ר תל חנן
בית"ר תל יהודה
בית"ר תרשיחא
הקבוצות המשתייכות לאגודה בכדורסל

בית"ר אשדוד
בית"ר תל אביב - קבוצה ששיחקה 14 עונות בליגת העל עד שנת 1992
בית"ר כפר יונה
בית"ר בני בבלי
הקבוצות המשתייכות לאגודה בכדורסל > בעבר

בית"ר רמת גן - קבוצה ששיחקה בליגת העל בשנים 1993–1995 (התאחדה עם מכבי רמת גן)
בית"ר מגדל העמק - קבוצתו של דריק שארפ בשנים 1994–1996
בית"ר ראשון לציון
בית"ר בנימינה
בית"ר באר שבע
לקריאה נוספת

מנשה הרמן, ההיסטוריה של מרכז הספורט הארצי לבית"ר, הוצאה לאור מרכז בית"ר, 2004. לקריאה באתר האגודה
עומר עינב, עומדים בשער: כדורגל ויחסי יהודים וערבים בא"י–פלסטין, 1917–1948, הוצאת עם עובד, תשפ"ב 2022
ג'יימס דוליטל

| --- | --- |

 לידה:  14 בדצמבר 1896 אלמדה, ארצות הברית 
 פטירה:  27 בספטמבר 1993 (בגיל 96) Pebble Beach, ארצות הברית 
 מקום קבורה:  בית הקברות הלאומי ארלינגטון 
 מדינה:  ארצות הברית 
 כינוי:  ג'ימי
 השכלה:  אוניברסיטת קליפורניה בברקלי  Massachusetts Institute of Technology School of Engineering  Massachusetts Institute of Technology School of Engineering  המכון הטכנולוגי של מסצ'וסטס  תיכון מניואל ארטס  לוס אנג'לס סיטי קולג'  המכון הטכנולוגי של חיל האוויר 
 השתייכות:   חיל האוויר של ארצות הברית
 תקופת הפעילות:  1917–1959 (כ־42 שנים)
 דרגה:   גנרל
 תפקידים בשירות
 מפקד חיל האוויר ה-12 של ארצות הברית בצפון אפריקה מפקד חיל האוויר ה-15 בים התיכון מפקד חיל האוויר השמיני של ארצות הברית 
 פעולות ומבצעים
 מלחמת העולם הראשונה מלחמת העולם השנייה
 עיטורים
   מדליית הכבוד   כוכב הכסף  צלב התעופה המצוין  מדליית חיל האוויר  
 תפקידים אזרחיים
 סגן נשיא חברת הנפט של   יו"ר תאגיד מעבדות החלל
 
ג'יימס הרולד "ג'ימי" דוליטל (באנגלית: James Harold Doolittle;‏ 14 בדצמבר 1896 – 27 בספטמבר 1993) היה גנרל וטייס בחיל האוויר של ארצות הברית שם נחשב כגיבור בגלל פיקודו על הפצצת יפן במלחמת העולם השנייה שנודעה בשם הפשיטה של דוליטל, ארבעה חודשים לאחר ההתקפה על פרל הארבור.
קריירה מוקדמת

דוליטל התגייס באוקטובר 1917 לגייס האיתות (שקדם לחיל האוויר האמריקאי) כצוער בקורס טיס. לאחר מכן למד באוניברסיטת קליפורניה בברקלי בפקולטה הצבאית לאווירונאוטיקה. במלחמת העולם הראשונה שימש כמדריך טיסה. לאחר המלחמה עזב את הצבא ושירת במילואים. הוא סיים את לימודיו בקליפורניה ב-1922 ואחר כך המשיך לתואר מאסטר בתעופה ב-MIT. הוא היה אחד מהטייסים הנודעים בארצות הברית, בספטמבר 1922 הטיס מטוס DH-4 מפלורידה לקליפורניה עם חנייה אחת לתדלוק. על כך זכה ב"צלב התעופה המצוין".
דוליטל סייע בפיתוח אמצעי ניווט במטוסים. ב-1929 טס בפעם הראשונה בטיסת מכשירים. בתקופה זאת עבד במספר חברות ביניהן חברת הנפט של שם השפיע על החברה ליצור דלק עם מספר אוקטן מיוחד למטוסים ששיפר את הביצועים שלהם. דוליטל חקר גם את הקשר בין תופעות פסיכולוגיות אצל טייסים והשפעתן על הראייה ותחושות התנועה.
מלחמת העולם השנייה

ב-1 ביולי 1940 חזר לשירות פעיל בדרגת מייג'ור. ב-2 בינואר 1942 הועלה לדרגת לוטננט קולונל. הוא היה כבר בן 45 והתנדב לתכנן ולפקד על פעולת הפצצת טוקיו בתנאי שישתתף בה. המורל בצבא ובמדינה היה בשפל, היפנים היו בטוחים שעריהן אינן בטווח מפציצים והנשיא רוזוולט לחץ על פעולה להפצצת יפן כי היה זקוק לה כאוויר לנשימה.
דוליטל בחר את צוותי 16 מטוסי הפצצה בינוניים B-25 מיטשל. לאחר אימון הצוותים וביצוע שינויים טכניים שאפשרו למטוסים להמריא ממסלולים קצרים, הם הועמסו על נושאת המטוסים הורנט לכיוון יפן. ב-18 באפריל 1942 המריאו המטוסים ותקפו את טוקיו, קובה, יוקוהמה, אוסקה ונגויה. היפנים הופתעו ואף מטוס לא הופל. מפקד הנ"מ היפני התאבד בחרקירי. לאחר ההפצצה נחתו 15 מטוסים בסין ואחד בברית המועצות, 3 טייסים נהרגו ו-8 נשבו על ידי היפנים. דוליטל הצליח לחבור ללוחמי גרילה סיניים ולחזור לארצות הברית. הוא חשב שיינזף על כישלון הפעולה אף במקום זה התקבל כגיבור והוקפץ בשתי דרגות לבריגדיר גנרל. ההתקפה גרמה ליפנים להקצות מטוסים להגנת עריהם וכן לשינויי תוכניותיהם באוקיינוס השקט שהביאו לקרב מידווי.
לאחר זאת שימש דוליטל בתפקידי פיקוד שונים-פיקוד על חיל האוויר ה-12 בצפון אפריקה, פיקוד על כוח האוויר ה-15 בחזית הים התיכון ובינואר 1944 מונה למפקד חיל האוויר השמיני באנגליה. ב-13 במרץ 1944 הועלה לדרגת לוטננט גנרל, זאת הייתה הדרגה הגבוהה ביותר לקצין מילואים. הוא שינה את האסטרטגיה של טייסי הקרב באירופה בכך שאיפשר להם לתקוף שדות תעופה גרמניים בטיסות ההפצצה.
לאחר המלחמה

ב-10 במאי 1946 חזר דוליטל לחברת הדלק של בתפקיד סגן נשיא ומאוחר יותר מונה למנהל כללי.
ב-28 בפברואר 1959 פרש משירות בחיל האוויר ושימש ראש תאגיד מעבדות החלל והנשיא הראשון של איגוד חיל האוויר שהוקם ב-1957.
ב-25 באפריל 1985, בהיותו בן 88,  קיבל בהחלטת הקונגרס דרגת גנרל 4 כוכבים. הנשיא רונלד רייגן ענד לו אותה בטקס מיוחד.
הוא נפטר בגיל 96 ונקבר בבית הקברות הלאומי ארלינגטון.
יצחק כהן (בנקאי)

יצחק כהן
יצחק כהן (20 בספטמבר 1906 - 10 באוקטובר 1986) היה מראשוני משרד הביטחון והמנכ"ל הראשון של בנק אוצר החייל.
תחילת דרכו

יצחק כהן נולד בעיר לודמיר (וולודימיר-וולינסקי) בחבל ווהלין, אוקראינה.
פלוגת גדרות

כהן עלה לארץ ישראל בשנת 1924. עם עלייתו הוא הצטרף אל פלוגת העבודה גדרות (שהייתה ידועה גם בשם פלוגת ג'ידרו), שחבריה היו עולים מפולין שהגיעו במסגרת העלייה הרביעית, שם גם פגש את אשתו הראשונה ליזה צ'רקסקי. כהן שימש כמזכיר הפלוגה. פלוגת גדרות פעלה במסגרת הארגון הארצי "קיבוץ עין חרוד" בהנהגתו של יצחק טבנקין, שלימים הפך להקיבוץ המאוחד, ובהמשך הייתה לקבוצה השנייה שהצטרפה בשנת 1927 אל קבוצת "אחדות" להקמת קיבוץ אשדות יעקב כשהקיבוץ עוד ישב באזור חצר גשר הישנה ונקרא "משק גשר". כהן עזב לאחר מכן את הקיבוץ, ועבר לגור בתל אביב. בתקופת מגוריו של כהן בתל אביב הוא היה חבר בארגון ההגנה.
הצבא הבריטי

כאשר פרצה מלחמת העולם השנייה, התגייס כהן אל הצבא הבריטי כתותחן, והשתחרר בשנת 1945 בדרגת סרג'נט מייג'ור, כרב-סמל גדודי של גדוד התותחנים של הבריגדה היהודית.
במהלך שירותו ייסד כהן את הקופה המרכזית של החיילים העבריים, שנועדה לסייע לחיילים העבריים שהתכוננו ליום שובם לחיים האזרחיים, מאחר שהמצב הכלכלי בארץ באותה התקופה לא היה טוב. כ-5,000 מתוך 20,000 חיילי הבריגדה היהודית הצטרפו לקופה. גם הצבא הבריטי נתן את ברכתו ליוזמה, וסייע בגביית כספים מתוך התשלום שהצבא הבריטי שילם לחיילים העבריים, כשגובה הניכוי נקבע כתשלום עבור יום עבודה בכל חודש.
קופות החיילים

עם סיום מלחמת העולם השנייה, בחודש נובמבר 1946, התקיימה ועידה של קופות החיילים, והוחלט על הקמת מוסד כספי בשיתוף עם הסוכנות היהודית בשם אוצר החייל, וכהן נבחר לנהל את עסקי המוסד. לאורך השנים פעל כהן כדי לרתום את מערכת הביטחון כשותפים בניהול ופיתוח אוצר החייל. כהן המשיך לנהל את אוצר החייל גם בתקופה בה עבד במשרד הביטחון.
בניהולו של כהן החל אוצר החייל לתת הלוואות למשוחררי הבריגדה, ומאחר ורבים מן המתנדבים היו בני קיבוצים, קיבלו הקיבוצים הלוואות בשמם, שסייעו לפיתוח ההתיישבות. בנוסף היו מספר יישובים שהוקמו על ידי משוחררי הצבא הבריטי באמצעות הלוואות מאוצר החייל, כגון בצרה וכפר מונש.
אוצר החייל נחלץ גם לפתרון בעיות השיכון של החיילים המשוחררים באמצעות שכירת בית בן שלוש קומות ששימש למתן פתרונות לטווח קצר, ובהמשך סייע אוצר החייל להקמת שיכוני צבא הקבע בשנים 1952 ו-1953.
משרד הביטחון

עם הקמת המדינה והקמת משרד הביטחון, מונה כהן לראש אגף בינוי ומשק במשרד הביטחון, ושימש בתפקיד זה בין השנים 1948 ל-1955. בשנת 1955 התמנה כהן לראש משלחת הרכש של משרד הביטחון בארצות הברית, והוא שירת בתפקיד זה עד שנת 1959.
בנק אוצר החייל

בשנת 1962 מונה יצחק כהן כמנהל הכללי הראשון של בנק אוצר החייל במשרה מלאה. כהן שימש בתפקיד זה עד שפרש לגמלאות בשנת 1977.
ב-10 באוקטובר 1986 נפטר יצחק כהן, ונקבר בבית העלמין חולון.
בתו עדנה סולודר כיהנה כחברת הכנסת מטעם מפלגת המערך.
הערות שוליים

↑  מנכ"ל אוצר החייל פרש לגמלאות, דבר, 4 באוגוסט 1977
אנדרטת אגד ארטילרי 212

| --- | --- |

 מידע כללי
 על שם:  חללי אגד ארטילרי 212 במלחמת יום כיפור
 מיקום:  בכביש 91 כ-500 מטר מצפון לצומת בית המכס
 נגישות:  פתוח לקהל הרחב
 הקמה ובנייה
 תקופת הבנייה:  ?–1976
 תאריך פתיחה רשמי:  1976 
 יוצר:  הלל פסח
 קואורדינטות:  33°0′42.59″N 35°39′13.93″E﻿ / ﻿33.0118306°N 35.6538694°E﻿ / 33.0118306; 35.6538694
  (למפת אצבע הגליל מוגדלת) אנדרטת חטיבה 212(למפת אצבע הגליל רגילה) אנדרטת חטיבה 212(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אנדרטת חטיבה 212(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אנדרטת חטיבה 212
 
האנדרטה לחללי אגד ארטילרי 212 שוכנת לצד כביש 91 וצומת בית המכס שברמת הגולן. היא הוקמה לזכר חללי אגד ארטילרי 212, שנהרגו בקרבות חזית הצפון במלחמת יום הכיפורים.
האנדרטה

במהלך המלחמה השתייך אגד 212 לעוצבת געש בפיקודו של רפאל איתן ועמד בקרבות מיומם הראשון.
האנדרטה הוקמה בשנת 1976 לצד כביש 91 בדרך העולה מנהר הירדן ההררי אל רמת הגולן, באזור בו פרס האגד לראשונה במהלך המלחמה.
האנדרטה מורכבת מבסיס בטון עליו נשענות תיבות מתכת ריקות המונחות זו על גב זו באופן מדורג היוצר ספירלה. במרכז האנדרטה מספר מוטות אלומיניום המתנשאים לגובה שישה מטרים.
האנדרטה עוצבה על ידי הצייר הלל פסח, אשר פיקד במהלך המלחמה על אחד מגדודי האגד.
ראו גם

אנדרטת גדוד 405
Cum nimis absurdum

הבולה cum nimis absurdum
cum nimis absurdum (קום נימיס אבסורדום – בלטינית "כיוון שזהו אבסורד") הוא שמה של בולה שהוציא האפיפיור פאולוס הרביעי ב-14 ביולי 1555 שבה הוטלו שורה של גזרות דתיות וכלכליות על היהודים במדינת האפיפיור. מקור שמה של הבולה במילים הפותחות אותה : "Cum nimis absurdum et inconveniens existat ut iudaei, quos propria culpa perpetuae servituti submisit" ("כיוון שזהו אבסורד ואי נוחות גדולים שהיהודים, שבאשמתם נידונו לעבדות נצחית...").
פאולוס הרביעי כיהן בתפקיד חודשיים בלבד לפני שהוציא את הבולה. הבולה חידשה חקיקה אנטי יהודית והטילה על היהודים את החובות והאיסורים הבאים:
איסור על יהודים להיות בעלים של נדל"ן, וחיובם למכור מיידית כל נדל"ן שברשותם.
חובה על גברים לחבוש כובע צהוב ועל נשים מטפחת ראש צהובה
איסור על העסקת משרתים נוצרים.
הגבלת העיסוקים המותרים ליהודים לחלפנות כספים בעיקר. הלוואות בריבית התאפשרו תחת פיקוח מחמיר.
איסור על עיסוק ברפואה.
איסור על קשרים חברתיים בין נוצרים ליהודים.
חובת האזנה לדרשות קתוליות בשבת.
הגזרה החשובה ביותר בבולה הייתה חיובם של היהודים להתגורר יחדיו, בנפרד מהנוצרים. גזרה זו הביאה להקמת גטו רומא. מאז שהתיישבו יהודים ברומא במאה הראשונה לפנה"ס ועד הקמת הגטו לא הוגבלו יהודי רומא בבחירת מקום מגוריהם. עם הקמת הגטו הם הופרדו משאר האוכלוסייה לרובע מוקף חומה שבו שלושה שערים שננעלו במשך הלילה. כמו כן הותר ליהודים להתפלל בבית כנסת אחד בלבד בכל עיר. האפיפיור הבא פיוס הרביעי אכף הקמת גטאות ברוב ערי איטליה ויורשו פיוס החמישי המליץ על הקמתם במדינות השכנות.
Rock the Cosmos Tour

Rock the Cosmos Tour היה סיבוב ההופעות השני והאחרון של קווין+פול רודג'רס, אשר התחיל ב-12 בספטמבר 2008 והסתיים ב-29 בנובמבר באותה שנה, ונועד לקדם את אלבום הבכורה של הלהקה, The Cosmos Rocks. בהופעת הבכורה במסגרת סיבוב ההופעות המדובר צפו 350,000 איש (בכל סיבוב ההופעות צפו פחות ממיליון אנשים בסך הכל), וזו הוקלטה והופצה על גבי DVD תחת השם Live in Ukraine ב-15 ביוני 2009.
רשימת שירים

הרשימה המוצגת תקפה להופעה שהתקיימה בHSBC ארנה, ריו דה ז'ניירו, ברזיל ב-29 בנובמבר 2008 בלבד, ולא מייצגת הופעות נוספות שהתקיימו במסגרת סיבוב ההופעות המדובר.
"Hammer to Fall"
"Tie Your Mother Down"
"Fat Bottomed Girls"
"Another One Bites the Dust"
"I Want It All"
"I Want to Break Free"
"C-lebrity"
"!Surf's Up... School's Out"
"Seagull"
"Love of My Life"
"39'"
סולו תופים של רוג'ר טיילור
"I'm in Love with My Car"
"A Kind of Magic"
"Say It's Not True"
"Feel Like Makin' Love"
"We Believe"
סולו גיטרה של בריאן מיי
"Bijou"
"Last Horizon"
"Under Pressure"
"Crazy Little Thing Called Love"
"Radio Ga Ga"
"The Show Must Go On"
"Bohemian Rhapsody"
הדרן
"Cosmos Rockin'"
"All Right Now"
"We Will Rock You"
"We Are the Champions"
"God Save the Queen" (הוקלט מראש)